**PETAK, 24.4.2020.**

**Dragi moji!**

 Eto nas na kraju tjedna u kojem smo puno govorili o našem planetu Zemlji. Još ćemo danas reći par riječi…

Pohvaljujem vas za marljivost u nastavi na daljinu.

Budimo još malo strpljivi u izvršavanju zadataka na ovaj način.

Veselimo se susretu u školi!

**HRVATSKI JEZIK**

U Školi na Trećem ponovili ste rod i broj imenica.

 **Svi smo različiti, a isti.**

 Razmislite o ovoj rečenici. Što ona znači? U čemu smo različiti, a opet isti? U čemu se razlikuju ljudi na svijetu? Što su ljudske rase?

Dakle, rase se razlikuju po boji kože, očiju, kose, po stasu…

I bez obzira kojoj rasi pripadaju, **svi ljudi imaju jednaka ljudska prava.**



Pročitajte legendu *Kako su nastale rase* i odgovorite na pitanja. Prisjetite se, čuli smo je već u Školi na Trećem.

[Kako su nastale rase - legenda](https://view.genial.ly/5e7387cbd7e70a0f728bb492)

Zatim još jednom pročitajte legendu u svojim čitankama, na 184. i 185. strani. Usmeno odgovorite na pitanja iza teksta.

U bilježnicu zapišite:

 Kako su nastale rase

 Indijanska legenda

Tema: kako su nastale rase

Glavni lik: Manitu – svemogući bog prema vjerovanju Indijanaca

 **Svi smo različiti, a isti.**

Riješite radnu bilježnicu na 129. str.

 Pročitajte u čitanci na 185. str. uokvireni dio pod nazivom *Znaš li*. Tamo ćeš naći i pismo indijanskog poglavice. Rečenice iz tog poznatog pisma zapišite penkalom u bilježnicu. Trudite se u rukopisu.

**MATEMATIKA**

 Danas ćemo pisano dijeliti šesteroznamenkaste brojeve jednoznamenkastim. U udžbeniku iz Matematike, na 114. str. najprije riješite dio pod nazivom Znam. Zatim proučite zadatak na toj strani. Postupak već znate i vjerujem da novi primjer neće za vas biti problem.

U bilježnicu zapišite:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Pisano dijeljenje (427 935 : 3)*** u velikom rasadniku cvijeća - tri jednaka staklenika
* posađeno 427 935 lukovica tulipana

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Koliko je lukovica tulipana posađeno u jednom stakleniku?

|  |  |  |  |  |  |
| --- | --- | --- | --- | --- | --- |
| ST | DT | T | S | D | J |
| 1 | 4 | 2 | 6 | 4 | 5 |

: 3 =

|  |  |  |  |  |  |
| --- | --- | --- | --- | --- | --- |
| ST | DT |  T |  S |  D |  J |
|  4-3 1-1 |  2 2 2 0 |  7 7- 6 1- 1 |  9 9 8 1- 1 |  3 3 2 1- 1 |  5 5 5 0 |

Kraće:*U jednom je stakleniku posađeno 142 645 lukovica tulipana.* |

 Riješite u udžbeniku zadatke na 115. str., a zatim u zbirci zadataka zadatke na 100. str. U razrednu grupu ću poslati rješenja pa izvršite samoprovjeru riješenih zadataka.

427 935 : 3 = 142 645

 12

 07

 19

 13

 15

 0

**LIKOVNA KULTURA**

Ponovimo pjesmu koju smo naučili ovaj tjedan:

[Lijepa naša Hrvatska](https://www.youtube.com/watch?v=QQ3o40XqlI8) – pjesma

U toj pjesmi više puta ističemo da želimo više cvijeća, manje smeća.

Vi ćete danas crtati i slikati cvijeće na livadi.

**Neobično i lijepo cvijeće i lišće na neobičnoj livadi.**

**Tehnika**: flomasteri u boji.

Radite na A4 papiru.

 Radite na način da najprije obrisnom crtom **(crnim ili smeđim flomasterom)** nacrtate oblik neobičnih cvjetova koji su međusobno isprepleteni u nekoj travi. Zatim obojajte plohe cvjetova.

Evo primjera kako su to radili neki vaši vršnjaci!

 

 **Budite kreativni u izmišljanju novih oblika cvjetova i listova. Unesite puno detalja u svoj rad!**

**Papir ispunite neobičnim cvjetovima i lišćem na neobičnoj livadi.**

 Ovaj likovni rad ću vrednovati ocjenom. Pošaljite ga na uvid u razrednu grupu, a ja ću vam u pojedinačnoj poruci napisati ocjenu.

**Dodatna nastava za sve!**

**HRVATSKI JEZIK - Medijska kultura**

Sve vas pozivam da najprije pogledate nekoliko video uradaka uz Dan planeta Zemlje.

<https://youtu.be/ycyGZV1eWyI>

<https://www.youtube.com/watch?v=wdrx5CUM37I>

<https://vjeronaucni-portal.com/misli-na-sutra-eko-prica-za-dan-planeta-zemlje/>

<https://www.youtube.com/watch?v=aOvVnERS0XY>

I još jedna ponuda iz svijeta medijske kulture!

Ovaj tjedan održava se i *Kiki film festival u karanteni*. ☺

Pogledajte filmove s prijašnjih festivala. Nekih ćete se sjetiti.

KIKI FILM FESTIVAL- izbor filmova:

[Velika želja malog dabra](https://vimeo.com/82542938)

[Nada](https://vimeo.com/392214973)

[Poklon](https://www.youtube.com/watch?v=WjqiU5FgsYc)

[Zebra](https://www.youtube.com/watch?v=n5yn7V5QOAE)

[Ernesto](https://vimeo.com/298606413)

[Moji snovi](https://vimeo.com/29573040)

[Ježeva kućica](https://vimeo.com/410179682)

U bilježnicu za Hrvatski jezik napišite koje bi filmove preporučili drugima i zašto.

 Želim vam ugodan vikend. Budite zdravi i sretni.

 Pozdravlja vas učiteljica Pavica